

# ประกาศองค์การบริหารส่วนตำบลหินดาด

**เรื่อง รายงานผลการดำเนินการแผนการเสริมสร้างมาตรฐาน วินัยคุณธรรม จริยธรรม**

**และป้องกันการทุจริต ประจำปีงบประมาณ พ.ศ. 25๖๑**

**...................................................**

 ตามที่ได้มีประกาศองค์การบริหารส่วนตำบลหินดาด เรื่อง นโยบายคุณธรรม จริยธรรม ลงวันที่ ๙ มกราคม 255๘, ข้อบังคับองค์การบริหารส่วนตำบลหินดาด ว่าด้วยจรรยาข้าราชการส่วนท้องถิ่นพ.ศ. ๒๕๕๗ และนโยบายการกำกับดูแลองค์การที่ดีองค์การบริหารส่วนตำบลหินดาด ๙ มกราคม 255๘ ประกอบกับประกาศเจตนารมณ์การป้องกันและต่อต้านการทุจริตคอร์รัปชั่นขององค์การบริหารส่วนตำบล หินดาด ๙ มกราคม ๒๕๕8 เพื่อสร้างความโปร่งใสมีมาตรฐานในการปฏิบัติงานที่ชัดเจนและเป็นสากลเป็นเครื่องมือกำกับความประพฤติของบุคลากรทุกคน และเพื่อให้การบริหารราชการเป็นไปอย่างมีประสิทธิภาพและมีธรรมาภิบาลอันจะทำให้ประชาชนเกิดความมั่นใจ ศรัทธา และไว้วางใจในการบริหารงานภาครัฐ ไปแล้ว นั้น

 เพื่อให้การเสริมสร้างวินัย คุณธรรม จริยธรรม และป้องกันการทุจริตขององค์การบริหาร ส่วนตำบลหินดาด อำเภอด่านขุนทด จังหวัดนครราชสีมา เป็นไปตามแผนฯที่ได้ประกาศไว้ องค์การบริหารส่วนตำบลหินดาด จึงขอรายงานผลการดำเนินการแผนการเสริมสร้างมาตรฐาน วินัยคุณธรรม จริยธรรมและป้องกันการทุจริตประจำปีงบประมาณพ.ศ. ๒๕๖๑ พร้อมกับข้อเสนอแนะเพิ่มเติม ปัจจัยสนับสนุน ปัญหาอุปสรรค ในการดำเนินการ นั้น

จึงประกาศให้ทราบโดยทั่วไป

 ประกาศ ณ วันที่ 30 เดือน กันยายน พ.ศ. ๒๕๖๑

 

(นายประพันธ์ เชาวน์ดี)

นายกองค์การบริหารส่วนตำบลหินดาด

**แบบรายงานผลการดำเนินการแผนการส่งเสริมวินัย คุณธรรม จริยธรรม และการป้องกันการทุจริต คอร์รัปชั่น**

**องค์การบริหารส่วนตำบลหินดาด อำเภอด่านขุนทด จังหวัดนครราชสีมา ประจำปีงบประมาณ พ.ศ. 25๖๑**

| **ประเด็นยุทธศาสตร์** | **โครงการ/กิจกรรม** | **ผลการดำเนินงานปี พ.ศ. 25๖๑** |
| --- | --- | --- |
| 1. **ปลูกจิตสำนึก ค่านิยม คุณธรรม จริยธรรมและ สร้างวินัยแก่ทุกภาคส่วน**
	1. สร้างจิตสำนึกและส่งเสริมการเรียนรู้และปฏิบัติตามหลักคุณธรรม จริยธรรมในการปฏิบัติราชการ
 | 1.1.1) โครงการฝึกอบรมและศึกษาดูงานเพื่อเพิ่มประสิทธิภาพของบุคลากร เพื่อส่งเสริมและสนับสนุนด้านหลักธรรมมาภิบาล และการปฏิบัติงานตามระเบียบที่เกี่ยวข้อง | ☑ ดำเนินการ □ ไม่ได้ดำเนินการ เนื่องจากเห็นว่าเป็นการประหยัดงบประมาณ |
| 1.1.2) โครงการส่งเสริมคุณธรรม จริยธรรมบุคลากร อบต.หินดาด เพื่อปลูกจิตสำนึกให้มีคุณธรรม จริยธรรม เข้าใจหลักธรรมทางศาสนา การน้อมนำเอาปรัชญาเศรษฐกิจพอเพียงมาเป็นแนวทางในการปฏิบัติงาน | ดำเนินโครงการส่งเสริมคุณธรรม จริยธรรม บุคลากร อบต.หินดาด ให้แก่ คณะผู้บริหาร พนักงานส่วนตำบล ลูกจ้างประจำและพนักงานจ้าง โดยได้จัดกิจกรรมกวาดลานฟังธรรม รับศีล ณ วัดบ้านศรีบุญเรือง หมู่ที่ ๘ อำเภอด่านขุนทด จ.นครราชสีมา มีผู้เข้าร่วมโครงการ 65 คน☑ ดำเนินการ □ ไม่ได้ดำเนินการ |
|  | 1.1.3) โครงการส่งเสริมพระพุทธศาสนาการแห่เทียนเข้าพรรษา ณ วัดบ้านท่าขี้เหล็ก หมู่ที่ ๒ ตำบลหินดาด อำเภอด่านขุนทด | ดำเนินโครงการร่วมกับอำเภอด่านขุนทด กำนันตำบลหินดาด ผู้ใหญ่บ้าน คณะผู้บริหาร สมาชิกสภาองค์การบริหารส่วนตำบลหินดาด พนักงานส่วนตำบล ลูกจ้างประจำ พนักงานจ้าง และและชาวบ้านตำบลหินดาด |
| 1.1.4) การส่งเสริมสนับสนุนให้จัดกิจกรรม/โครงการวันสำคัญทางศาสนาและเข้าร่วมพิธีรำลึกวันสำคัญของชาติ | ดำเนินกิจกรรม/โครงการวันสำคัญทางศาสนาและเชิญชวนร่วมพิธีรำลึกวันสำคัญของชาติ ดังนี้1 ร่วมพิธีวางพวงมาลา เนื่องในวันปิยมหาราช2. เข้าร่วม กิจกรรม/โครงการ[วันพ่อ](http://campus.sanook.com/929004/)แห่งชาติ 5 ธันวาคม 25๖๐ ซึ่งเป็นวันคล้ายวันเฉลิมพระชนมพรรษาของพระบาทสมเด็จพระปรมินทรมหาภูมิ พลอดุลยเดช บรมนาถบพิตร กับทางอำเภอด่านขุนทด3. เข้าร่วม กิจกรรม/โครงการเทิดพระเกียรติสมเด็จพระนางเจ้าพระบรมราชินีนาถ 12 สิงหาคม 25๖๑ กับทางอำเภอด่านขุนทด 4. จัดกิจกรรมสวดมนต์ นั่งสมาธิ เนื่องในวันสำคัญทางพระพุทธศาสนา เช่น วันมาฆบูชา วันวิสาขบูชา พร้อมบำเพ็ญประโยชน์ เป็นต้น5. จัดกิจกรรมอนุรักษ์วัฒธรรมไทย การเข้าวัดทำบุญในเทศกาลต่าง ๆ 6. ร่วมกิจกรรมจัดนิทรรศการส่งเสริมหลักปรัชญาเศรษฐกิจพอเพียง 7. จัดกิจกรรมเป็นเจ้าภาพทอดกฐินสามัคคี8. ร่วมพิธีถวายสัตย์ปฏิญาณเพื่อเป็นข้าราชการที่ดี9. ร่วมกิจกรรมวันจักรี 6 เมษายน10. ร่วมกิจกรรมวันฉัตรมงคล 5 พฤษภาคม11. จัดกิจกรรม/โครงการวันผู้สูงอายุ☑ ดำเนินการ □ ไม่ได้ดำเนินการ |
| 1.2 ประชาสัมพันธ์เชิดชูความดี ความซื่อสัตย์สุจริตในการปฏิบัติราชการ | 1.2.1) ประชาสัมพันธ์เชิดชูความดี ความซื่อสัตย์สุจริตในการปฏิบัติราชการ/กิจกรรมและเป็นแบบอย่างที่ดีแก่ผู้ร่วมงาน คัดเลือกพนักงานส่วนตำบลลูกจ้างประจำ และพนักงานจ้างดีเด่น | ☑ ดำเนินการ □ ไม่ได้ดำเนินการ |
| 1. **รวมพลังแผ่นดิน**

**ป้องกันและปราบปรามการทุจริต**2.1 ประชาสัมพันธ์ผ่านสื่อต่าง ๆ เพื่อป้องกันการทุจริตและประพฤติมิชอบของข้าราชการ2.2) พัฒนาช่องทางในการแจ้งเบาะแสให้สะดวกหลากหลายและปลอดภัย | 2.1.1) ประชาสัมพันธ์ให้พนักงานส่วนตำบลลูกจ้างประจำและพนักงานจ้างปฏิบัติตนด้วยความซื่อสัตย์สุจริตตระหนักถึงบทบาทภารกิจหน้าที่ของตน/ศักดิ์ศรีของการปฏิบัติหน้าที่ราชการและต่อต้านการทุจริต เช่น การติดประกาศ, การจัดทำบอร์ดประชาสัมพันธ์ | ดำเนินการประชาสัมพันธ์การป้องกันการทุจริตและประพฤติไม่ขอบของข้าราชการ☑ ดำเนินการ  ประชาสัมพันธ์โดยการจัดทำเอกสารแผ่นพับ□ ไม่ได้ดำเนินการ |
| 2.2.1) ดำเนินการจัดทำช่องทางการร้องเรียนต่าง ๆ และเผยแพร่ประชาสัมพันธ์ให้ประชาชนทราบถึงช่องทางและหน่วยงานที่รับผิดชอบ | จัดทำช่องทางการร้องเรียนต่าง ๆ และเผยแพร่ประชาสัมพันธ์ให้ประชาชนทราบถึงช่องทางและวิธีการร้องเรียน☑ ดำเนินการ 3 ช่องทาง 1. ร้องเรียนโดยการทำเป็นหนังสือส่งมาที่ที่ทำการ อบต.หินดาด 2. ร้องเรียนทางโทรศัพท์สายตรงนายก อบต. 3. ร้องเรียนผ่านทางเว็ปไซด์ อบต.หินดาด□ ไม่ได้ดำเนินการ |
| 1. **เสริมสร้างความแข็งแกร่งแก่หน่วยงานต่อต้านการทุจริต**

3.1 ลดมูลเหตุของโอกาสที่จะเกิดความเสียหายและขนาดของความเสียหายที่จะเกิดขึ้นในอนาคตให้อยู่ในระดับที่ยอมรับได้ ควบคุมได้ และตรวจสอบได้ | 3.1.1) มีการประชุมติดตามงาน ของเจ้าหน้าที่เป็นประจำเดือนทุกเดือน | ☑ ดำเนินการ  มีประชุมติดตามงาน ระหว่างผู้บริหารกับหัวหน้าส่วนราชการ ระหว่างหัวหน้าส่วนราชการกับผู้ใต้บังคับบัญชา และระหว่างผู้บริหารงานกับบุคลากรของ อบต.หินดาด จำนวน 12 ครั้ง□ ไม่ได้ดำเนินการ |
| 3.1.2) กลุ่มงานตรวจสอบภายในดำเนินการจัดทำแผนปฏิบัติงานเพื่อดำเนินการตรวจสอบภายในองค์กร | ☑ ดำเนินการ  ดำเนินการจัดทำแผนควบคุมภายในและบริหารความเสี่ยง ระดับส่วนงานย่อย แบบ ปย.1 , ปย. 2 และ การควบคุมภายในและบริหารความเสี่ยง ระดับองค์กรแบบ ปอ.2 และ แบบ ปอ.3□ ไม่ได้ดำเนินการ |
| 3.1.3) ชี้แจงแนวทางในการจัดซื้อจัดจ้างให้กับเจ้าหน้าที่ในสังกัดและผู้ที่เกี่ยวข้อง | ☑ ดำเนินการ  ประชุมชี้แจงขั้นตอนวิธีการการจัดซื้อจัดจ้างให้ทุกคนได้ทราบทุกครั้งที่มีการดำเนินการ□ ไม่ได้ดำเนินการ |
| **4.สร้างบุคลากรมืออาชีพป้องกันและปราบปรามการทุจริต**4.1 ส่งเสริมการประพฤติตนตามมาตรฐานจรรยาบรรณของบุคลากรในหน่วยงาน | 4.1.1) จัดทำมาตรฐานทางจริยธรรมและข้อบังคับว่าด้วยจรรยาข้าราชการ | ☑ ดำเนินการ  จัดทำข้อบังคับว่าด้วยจรรยาข้าราชการและเผยแพร่ให้ทุกคนถือปฏิบัติ□ ไม่ได้ดำเนินการ |
| 4.2 นำระบบอิเล็กทรอนิกส์มาใช้ทางข้อมูลข่าวสารเพื่อลดการทุจริตและประพฤติมิชอบเป็นการป้องกันการปราบปรามการทุจริต | 4.2.2) เผยแพร่ / ประชาสัมพันธ์ให้ความรู้เกี่ยวกับงานในหน้าที่ของงานวินัย เช่น การดำเนินการทางวินัย อุทธรณ์ ร้องทุกข์ ระบบคุณธรรม จริยธรรม จรรยาข้าราชการ ฯลฯ ทางเว็ปไซด์ อบต.หินดาด | ☑ ดำเนินการ  เผยแพร่ประชาสัมพันธ์ให้บุคลากรได้ทราบเกี่ยวกับการดำเนินการทางวินัย การอุทธรณ์ ร้องทุกข์ ฯ ดังนี้ -ชี้แจงในการประชุมประจำเดือน -แผ่นผับสรุปการดำเนินการทางวินัย -ประชาสัมพันธ์ระเบียบที่เกี่ยวข้องผ่านทางเว็ปไซด์ อบต.หินดาด□ ไม่ได้ดำเนินการ |

**ข้อเสนอแนะเพิ่มเติม**

การดำเนินการตามแผนปฏิบัติการฯ ส่งผลให้การปฏิบัติงานของบุคลากรองค์การบริหารส่วน

ตำบลหินดาด มีความโปร่งใส และมีประสิทธิภาพมากขึ้น ผลการปฏิบัติงานเป็นไปด้วยความถูกต้อง การให้บริการมีคุณภาพมากขึ้น และทำให้มีการติดตามประเมินผลการปฏิบัติงานอย่างเป็นรูปธรรม เพื่อรับทราบปัญหา อุปสรรคและนำมาใช้ประกอบการจัดทำแผนสำหรับการป้องกันการทุจริตล่วงหน้าหรือแก้ไขปัญหาได้ดียิ่งขึ้น รวมทั้งเป็นการเสริมสร้างภาพลักษณะขององค์การบริหารส่วนตำบลหินดาด ให้เป็นที่ยอมรับ เชื่อถือและสามารถตอบสนองความต้องการของประชาชนได้อย่างทันท่วงที

**ปัจจัยสนับสนุน/ปัญหาอุปสรรค**

ปัจจัยสนับสนุน

1. คณะผู้บริหาร สมาชิกสภาฯ ขององค์การบริหารส่วนตำบลหินดาด ให้ความสำคัญกับการ

ส่งเสริมวินับ คุณธรรม จริยธรรมและการป้องกันการทุจริตคอร์รัปชั่น การประพฤติมิชอบ โดยส่งเสริมสนับสนุนการดำเนินงานงานตามแผน และเข้าร่วมกิจกรรมต่าง ๆ อย่างต่อเนื่อง

1. พนักงานส่วนตำบล ลูกจ้างประจำและพนักงานจ้าง ให้ความร่วมมือการดำเนินการในแต่ละ

กิจกรรมตามแผนฯ และมีความตระหนักเห็นความสำคัญในการดำเนินการตามแผนฯ

 ปัญหาอุปสรรค

1. ขาดเจ้าหน้าที่หรือผู้รับผิดชอบงานโดยตรงและไม่มีความรู้ในการส่งเสริมการขับเคลื่อนแผนให้

เป็นรูปธรรม

1. ขาดการสนับสนุนงบประมาณที่ใช้สําหรับการดําเนินงานตามแผนฯ
2. ระเบียบการจัดซื้อจัดจ้างไม่เอื้ออำนวยในการจัดซื้อวัสดุบางประเภทตามแผนงานฯ

 ข้อเสนอแนะ

1. สำหรับการปรับปรุงแผนฯ ประจำปีงบประมาณ พ.ศ. 25๖๑ เห็นควรดำเนินการดังนี้
2. กำหนดให้มีการระบุโครงการ/กิจกรรมเสริมสร้างคุณธรรมและจรรยาข้าราชการ
3. พิจารณาสนับสนุนงบประมาณสำหรับดำเนินกิจกรรม/โครงการเสริมเสร้างคุณธรรมและ

การป้องกนการทุจริตคอร์รัปชั่นให้มากกว่านี้

1. จัดให้มีการประชุมชี้แจงแนะนำในการดำเนินงานตามแผนฯ แก่เจ้าหน้าที่ หรือหา

ผู้เชี่ยวชาญในการส่งเสริมกิจกรรม/โครงการ มาให้ความรู้เพื่อขับเคลื่อนยุทธศาสตร์ชาติวาด้วยการป้องกันและปราบปรามการทุจริตของส่วนราชการ ให้เป็นไปอย่างมีประสิทธิภาพและมีประสิทธิผลดีต่อองค์การบริหารส่วนตำบลหินดาด

 

 ลงชื่อ………………………………………………ผู้รายงาน

(นายสิริเชษฐ์ รุ่งสิทธิ์รัฐกร)

 วันที่ ๓๐ เดือน กันยายน พ.ศ. 25๖๑

**หมายเหตุ** : รายละเอียดเอกสาร/หลักฐานผลการดำเนินการตามแผนส่งเสริมคุณธรรม จริยธรรม และการป้องกันการทุจริต คอรัปชั่น ประจำปีงบประมาณ พ.ศ. 25๖๑ เช่น สำเนาหนังสือ/โครงการ/รูปถ่าย ฯลฯ